गोल्डन टैंपल डाकघर में लगेगा नया पोस्ट एटीएम
केंद्रीयडाक विभाग की ओर से डाकघरों को लेटेस्ट टैक्नोलाजी से लैस करने के शुरू किये गए प्रयासों के तहत गोल्डन टैंपल डाकघर में नया एटीएम लगाया जा रहा है। इससे पहले पिछले साल न्यू रियाल्टो मुख्य डाकघर में लगा पोस्ट एटीएम लोगों को अपनी सेवाएं दे रहा है। सुपरिंटेंडेंट हैड कवार्टर जरनैल सिंह भुल्लर का कहना है कि गोल्डन टैंपल डाकघर में यह एटीएम इंस्टाल कर दिया गया है।
एक दो दिनों में रस्मी तौर पर इसकी शुरूआत कर दी जाएगी। डाकघर से जुड़े लोग जिनका खाता कौर बैँकिंग सोल्यूशन सिस्टम (सीबीएस) से जुड़ा हुआ है, वह अपना एटीएम कार्ड बनवाकर इस सुविधा का फायदा उठा सकते हैं। सीबीएस डाकघर से जुड़ा कोई भी खाता धारक देश में कही भी किसी भी सीबीएस डाकघर से इस एटीएम के जरिये लेन देन कर सकता है। डाक विभाग की ओर से खाता धारकों को तुरंत और म्यारी सुविधाएं उपलब्ध कराने के लिए अधिकारियों और कर्मचारियों को जिम्मेदारी सौंपी गई है। मुख्य डाकघर में पहले से चल रहे एटीएम में अब तक 600 के करीब खाता धारकों ने अपने पोस्ट एटीएम बनाये हैं।
hin_Deva hin_Deva hin_Deva